**Vysvetlenie**

Verejný obstarávateľ Správa mestskej zelene v Košiciach podáva vysvetlenie súťažných podkladov v zmysle § 48 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) na základe žiadosti uchádzača, ktorá bola doručená našej organizácií dňa 16.02.2021.

**Otázka č. 1**: Aká metodika bola použitá pri stanovení výpočtu celkovej ceny na jednotlivé lokality, keď priemerná cena na 1m2 je u všetkých lokalít rovnaká. Znamená, že všetky lokality sú rovnako náročné na kosenie z pohľadu charakteru vyžadujúc si rovnaké strojové a personálne bezpečnostné zabezpečenie?

**Odpoveď** :

Priemerná maximálna cena bez DPH, podľa typu trávnika, bola vypočítaná ako  podiel:

* súčtu fakturačnej ceny bez DPH za jednotlivé typy trávnika ( od všetkých dodávateľov kosenia) a súčtu prislúchajúcich výmer v metroch štvorcových k jednotlivým typom trávnika, jednotlivých pôvodných cien podľa typov trávnika z roku 2019 a 2020, ktorá bola navýšená o infláciu za rok 2019 a rok 2020.

Na priemernú cenu bez DPH za všetky typy trávnikov na  1  meter štvorcový z roku 2019 bola prirátaná inflácia za rok 2019 vo výške 2,7% a za rok 2020 vo výške 2,1 %.

Priemerná maximálna cena bola použitá na vypočítanie predpokladanej hodnoty zákazky „Kosenie v meste Košice“ na dva roky vo výške 623 780,88 bez DPH.

**Otázka č.2:** . V návrhu rámcovej zmluvy „VIII. zodpovednosť za vodné plnenie“ si objednávateľ v jednotlivých bodov 1 až 8 pri zistení nedostatkov kosenia uplatňuje od dodávateľa možnosť zmluvných pokút. Avšak v návrhu rámcovej zmluvy nie je nič čo by mohlo pokutovať objednávateľa pri nedodŕžaní zmluvných podmienok a vytvára predstavu, že bude dodržiavať všetky zmluvné podmienky. V súťažných podmienkach v bode B2- Opis predmetu zákazky objednávateľ špecifikuje výšku trávy pred a po kosbe pre jedn. trávniky. Keďže výška trávy nad rámec definície objednávateľa má veľký vplyv na celkové náklady kosenia s možnosťou nedodržania zmluvných podmienok, žiadame v rámci garancie recipročne vyžadovať zmluvnú pokutu vo výške 500€ pri výšky trávy pred kosením.

Žiadame, aby bola možnosť v priebehu platnej zmluvy upraviť cenu za kosenie v prípade ak nastanú nepredpokladané situácie a okolnosti zhoršujúce podmienky na kosenie vyplývajúce z núdzového stavu a pandémie COVID 19 a iné.

**Odpoveď:**

V návrhu rámcovej zmluvy nie je výška trávy pred kosbou vyšpecifikovaná. Z uvedeného dôvodu to nie je zmluvná povinnosť na strane objednávateľa, ktorá by mohla byť v prípade porušenia pokutovaná zmluvnou pokutou. Súťažné podmienky v bode B2 – Opis predmetu zákazky, rozdeľujú trávniky podľa jednotlivých typov za účelom určenia jednotkových cien zo strany dodávateľa.

V prípade, ak objednávka objednávateľa nebude súhlasiť ani s jedným typom trávnika, ktorý bol vysúťažený, je potrebné postupovať v zmysle § 18 zákona č. 343/2015 Z. z. o verejnom obstarávaní v znení neskorších predpisov, tak ako je to uvedené v súťažných podkladov bod A.3, ods. 6.

Rovnako aj návrh rámcovej zmluvy v čl. V Cena a platobné podmienky, ods. 7 počíta s možnosťou zmeny zmluvy počas jej trvania a to v medziach § 18 zákona č. 343/2015 Z. z. o verejnom obstarávaní v znení neskorších predpisov, teda aj v prípade okolností, ktoré verejný obstarávateľ nemohol pri vynaložení náležitej starostlivosti predvídať.